บาทเปิด 32.99 บาทต่อดอลลาร์ แข็งค่าต่อเนื่อง
เงินบาทเปิดตลาด 32.99 บาทต่อดอลลาร์ แข็งค่าต่อเนื่อง ขานรับความหวังกลับมาเปิดรับนักท่องเที่ยวต่างชาติ
18 ม.ค. 2565

เมื่อวันที่ 18 ม.ค. 65 นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 32.99 บาท/ดอลลาร์ ปรับตัวแข็งค่าจากปิดตลาดเมื่อเย็นวานนี้ที่ระดับ 33.08 บาท/ดอลลาร์เช้านี้เงินบาทแข็งค่า เนื่องจากตลาดมีความหวังเรื่องการฟื้นตัวด้านท่องเที่ยว หลังมีข่าวกระทรวงสาธารณสุขเตรียม เสนอที่ประชุม ศบค.ให้นำมาตรการ Test&amp;Go กลับมาใช้อีกครั้ง หลังปรับเงื่อนไขให้เหมาะสมแล้ว"บาทปรับตัวแข็งค่าเร็วมาก หลุด 33 บาทลงมาทำ new low ในรอบเกือบสองเดือน หลังมีข่าวจะนำมาตรการTest and Go กลับมาใช้อีก ทำให้ตลาดมีความหวังเรื่องการฟื้นตัวด้านท่องเที่ยว แม้จะยังไม่เริ่มบังคับใช้" นักบริหารเงิน กล่าวนักบริหารเงินประเมินกรอบการเคลื่อนไหวของเงินบาทในวันนี้ไว้ที่ 32.90 - 33.10 บาท/ดอลลาร์